Liz Truss
Mary Elizabeth Truss, (jdb. 27ê hezîrana 1975an li Oxford, Îngilîstan) siyasetmedarek brîtanî ye ku serokê Partiya Muhafezekar û Yekitî ye û di 6ê îlona 2022an de, piştî ku di hilbijartinên serokatiyê de Partiya Muhafezekar de bi ser ket, bûye serokwezîra Keyaniya Yekbûyî û di 19ê çiriya paşîn a sal 2022an de dest ji erka xwe berda ye. Liz Truss ji sala 2010an ve parlamentera Başûrê Rojavayê Norfolkê ye û ji 2021an heta 6ê îlona 2022an wekî Wezîra Jinê û Wekheviyê ya Keyaniya Yekbûyî kar kiriye. Wê di gelek postên kabîneyê de di bi serokwezîr David Cameron, Theresa May û Boris Johnson re cih girtiye. Truss di dema xwendevaniya xwe de beşdarî Koleja Merton, Oxford bûye û wekê serokê Zanîngeha Oxford Lîberal a Demokrat xebatên xwe yên siyasî berdewam kiriye. Di sala 1996an de xwendina xwe ya zanîngehê diqedîne û beşdarî Partiya Muhafezekar dibe. Li Shell û Cable & Wireless kar kiriye û cîgirê rêvebirê saziya ramanê ya Reformê bû. Truss di hilbijartina giştî ya sala 2010an de ji bo Başûrê Rojavayê Norfolkê wekî parlamentera herêmê hate hilbijartin. Wekî piştgirek, wê banga reformê li gelek warên siyasetê kir ku di nav de lênihêrîna zarokan, perwerdehiya matematîkê û aboriyê heye.